OpenLLM-France/wikimedia huggingface dataset:
# Acció Comunal d'Ordino

Acció Comunal d'Ordino (ACO) és un partit polític comunal andorrà d'ideologia liberal que només existeix a la parròquia d'Ordino. Fundat el 2007 a partir de l'escissió d'antics membres del Partit Liberal d'Andorra, es va presentar a les seves primeres eleccions comunals on va guanyar a la parròquia d'Ordino amb el 39% dels vots.
Des de llavors s'ha presentat en totes les eleccions comunals (2011, 2015, 2019, 2023) a Ordino en diferents coalicions amb diversos partits i en les eleccions al Consell General de 2015 i 2023.

## Resultats a les eleccions

| Eleccions | Coalició | Vots% | Consellers |
| Comunals 2007 | — | 38,6 | 8 |
| Comunals 2011 | Acció Comunal d'Ordino + Demòcrates per Andorra | 56 | 10 |
| Comunals 2015 | Acció Comunal d'Ordino + Demòcrates per Andorra | 58,66 | 8 |
| Comunals 2019 | En Comú per Ordino (DA+L'A+SDP+ACO) | 45,0 | 8 |
| Comunals 2023 | Acció Comunal d'Ordino + Demòcrates + Independents + Progressistes SDP | — | — |

## Referències

* ↑ 324cat. «Pocs canvis a Andorra després de les eleccions comunals», 02-12-2007. [Consulta: 12 desembre 2023].
* ↑ «Eleccions Comunals d'Andorra - ELECCIONS ANTERIORS». Govern d'Andorra.
# Tonganoxie

Tonganoxie és una població dels Estats Units a l'estat de Kansas. Segons el cens del 2000 tenia 2.728 habitants.

## Demografia

Segons el cens del 2000, Tonganoxie tenia 2.728 habitants, 999 habitatges, i 737 famílies. La densitat de població era de 335,4 habitants/km².
Dels 999 habitatges en un 42% hi vivien nens de menys de 18 anys, en un 57,6% hi vivien parelles casades, en un 11,8% dones solteres, i en un 26,2% no eren unitats familiars. En el 22,9% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,13.
Per edats la població es repartia de la següent manera: un 30% tenia menys de 18 anys, un 9,5% entre 18 i 24, un 30% entre 25 i 44, un 17,1% de 45 a 60 i un 13,4% 65 anys o més.
L'edat mediana era de 32 anys. Per cada 100 dones de 18 o més anys hi havia 87,9 homes.
La renda mediana per habitatge era de 44.278 $ i la renda mediana per família de 49.960 $. Els homes tenien una renda mediana de 37.301 $ mentre que les dones 24.028 $. La renda per capita de la població era de 18.026 $. Entorn del 4,5% de les famílies i el 6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tonganoxie». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Tonganoxie». American Fact Finder. Oficina del Cens dels Estats Units, 12-01-2010.
# Camperol de Mathews

El camperol de Mathews (Cincloramphus mathewsi) és una espècie d'ocell de la família dels locustèl·lids (Locustellidae). Es troba a la major part d'Austràlia. Els seus hàbitats principals són les sabanes seques i els matollars i herbassars secs tropicals i subtropicals. El seu estat de conservació es considera de risc mínim.
El nom específic de Mathews fa referència a l'ornitòleg australià Gregory Mathews (1876-1949).

## Referències

* 1 2 «Camperol de Mathews». Cercaterm. TERMCAT, Centre de Terminologia. Rev. 14 agost 2023 (català)
* ↑ «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 604. ISBN 978-84-16728-37-4.
* ↑ BirdLife International. «Rufous Songlark. Cincloramphus mathewsi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 14 agost 2023].
# Llebre americana

La llebre americana (Lepus americanus) és una espècie de mamífer lagomorf de la família dels lepòrids. Viu a bona part de la meitat septentrional de Nord-amèrica. El seu hàbitat natural són els boscos boreals i boscos caducifolis mixtos. És una espècie en risc mínim, és a dir, no sembla que hi hagi cap amenaça significativa per a la seva supervivència. Ara bé, les poblacions meridionals podrien sofrir un alt grau de destrucció i fragmentació del seu hàbitat. El seu nom específic, americanus, significa ‘americana’ en llatí.
Té unes grans potes posteriors, que li serveixen per evitar enfonsar-se en la neu quan hi corre o camina. Per camuflar-se, el seu pelatge esdevé blanc durant l'hivern i d'un marró rovellat durant l'estiu. Els seus flancs són sempre blancs. També se la pot distingir pels pèls negres que té a la vora de les orelles. Les seves orelles són més curtes que les de la majoria d'altres llebres.

## Referències

* ↑ Entrada «Lepus americanus (snowshoe hare)» de la Paleobiology Database (en anglès). [Consulta: 31 març 2024].
* ↑ «llebre americana». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 31 març 2024].
* ↑ Mills, L.; Smith, A. T. «Lepus americanus» (en anglès). Llista Vermella d'Espècies Amenaçades de la UICN, 2019. DOI: 10.2305/IUCN.UK.2019-1.RLTS.T41273A45185466.en. [Consulta: 31 març 2024].
* ↑ Entrada «Lepus» d'Animalia (en anglès).
Espècies vivents de lagomorfs :
Regne Animalia · Embrancament Chordata · Classe Mammalia · Infraclasse Eutheria · Superordre Euarchontoglires :
Ochotonidae :
Leporidae :
Categoria :
# Club de Futbol Torre Levante Orriols

El Club de Futbol Torre Levante Orriols és un equip de futbol amb seu a Els Orriols, València, al País Valencià. Fundat l'any 1976, juga a Primera Regional, el 7è nivell del futbol espanyol, i disputa els partits a casa al Camp Municipal d'Orriols, que té una capacitat de 2.000 espectadors.

## Temporada a temporada

| Temporada | Nivell | Divisió | Lloc |
| 1976/77 | 8 | 3ª Reg. | — |
| 1977/78 | 8 | 3ª Reg. | — |
| 1978/79 | 8 | 3ª Reg. | — |
| 1979/80 | 8 | 3ª Reg. | — |
| 1980/81 | 8 | 3ª Reg. | 4th |
| 1981/82 | 8 | 3ª Reg. | 5th |
| 1982/83 | 8 | 3ª Reg. | 10th |
| 1983/84 | 7 | 2ª Reg. | 11th |
| 1984/85 | 7 | 2ª Reg. | 5th |
| 1985/86 | 7 | 2ª Reg. | 7th |
| 1986/87 | 7 | 2ª Reg. | 8th |
| 1987/88 | 7 | 2ª Reg. | 4th |
| 1988/89 | 7 | 2ª Reg. | 3rd |
| 1989/90 | 7 | 2ª Reg. | 3rd |
| 1990/91 | 6 | 1a Reg. | 11th |
| 1991/92 | 6 | 1a Reg. | 10th |
| 1992/93 | 6 | 1a Reg. | 7th |
| 1993/94 | 6 | 1a Reg. | 7th |
| 1994/95 | 6 | 1a Reg. | 1r |
| 1995/96 | 5 | Reg. Pref. | 14th |
| Temporada | Nivell | Divisió | Lloc |
| 1996/97 | 5 | Reg. Pref. | 18th |
| 1997/98 | 5 | Reg. Pref. | 7th |
| 1998/99 | 5 | Reg. Pref. | 11th |
| 1999/00 | 5 | Reg. Pref. | 9th |
| 2000/01 | 5 | Reg. Pref. | 17th |
| 2001/02 | 6 | 1a Reg. | 5th |
| 2002/03 | 6 | 1a Reg. | 1r |
| 2003/04 | 5 | Reg. Pref. | 11th |
| 2004/05 | 5 | Reg. Pref. | 5th |
| 2005/06 | 5 | Reg. Pref. | 10th |
| 2006/07 | 5 | Reg. Pref. | 6th |
| 2007/08 | 5 | Reg. Pref. | 4th |
| 2008/09 | 5 | Reg. Pref. | 5th |
| 2009/10 | 5 | Reg. Pref. | 5th |
| 2010/11 | 5 | Reg. Pref. | 5th |
| 2011/12 | 5 | Reg. Pref. | 2n |
| 2012/13 | 5 | Reg. Pref. | 3rd |
| 2013/14 | 4 | 3a | 16th |
| 2014/15 | 4 | 3a | 13th |
| 2015/16 | 4 | 3a | 9th |
| Temporada | Nivell | Divisió | Lloc |
| 2016/17 | 4 | 3a | 9è |
| 2017/18 | 4 | 3a | 6è |
| 2018/19 | 4 | 3a | 19è |
| 2019/20 | 5 | Reg. Pref. | 10è |
* 6 temporades a Tercera Divisió

## Referències

* ↑ «Campo Municipal Orriols - Women Soccerway». int.women.soccerway.com. [Consulta: 17 febrer 2020].

## Enllaços externs

* Web oficial Arxivat 2020-08-11 a Wayback Machine. (en castellà)
* Perfil de l'equip La Preferente (en castellà)
# Concert per a trompa núm. 2 (Mozart)

El Concert per a trompa núm. 2 en mi bemoll major, K. 417, és una composició de Wolfgang Amadeus Mozart completada l'any 1783.
L'afecte natural que sentia Mozart cap als seus amics es constata en la curiosa inscripció manuscrita que presenta la partitura: W. A. Mozart s'apiada de Leitgeb, ase, bou i ximple, a Viena el 27 de maig de 1783.
L'obra consta de tres moviments:
* Allegro maestoso
* Andante
* Rondó Più allegro
Aquest és un dels dos concerts per a trompa de Mozart que no inclou fagotes. És també un dels dos concerts per a trompa de Mozart que té trompes de ripieno (trompes incloses en l'orquestra a part dels solistes), encara que en el cas del concert K. 495, el solo de trompa no duplica la primera part de ripieno de trompes en els passatges del tutti.

## Notes

* ↑ El terme alemany Arsch pot significar així mateix cul, per la qual cosa aquí, Mozart fa un joc de paraules amb els dos possibles significats del mot.
* ↑ La gran absència de semicorxeres és també un incentiu contra els tempi relativament ràpids, i és el motiu pel qual els moviments finals dels concerts per a trompa K. 386b, K. 417 i K. 447 són interpretats gairebé sempre més ràpids que 88/264. No obstant això, el final de K. 417 acaba amb una coda amb la indicació de Più allegro; i al final del quart concert de trompa (K.495), encara que molt similars en estil als altres tres, té la indicació d' Allegro vivace.

## Referències

* ↑ Andrew Steptoe, Mozart. New York: Alfred A. Knopf, Inc. (1997): 94
* ↑ Martha Kingdon Ward, "Mozart and the Bassoon" Music & Letters 30, 1 (1949): 9
* ↑ Ralph Leavis, "Mozart's Last Horn Concerto" Music & Letters 34, 4 (1953): 316

## Enllaços externs

* Concert per a trompa núm. 2, K. 417: Partitura i Informe crític (alemany) al Neue Mozart-Ausgabe
# Acció Comunista Europea

L'Acció Comunista Europea és una internacional comunista d'àmbit europeu. La xarxa fou impulsada pel Partit Comunista de Grècia (KKE) el 18 de novembre de 2023, pocs mesos després de la dissolució de l'organització predecessora Iniciativa de Partits Comunistes i Obrers.
Aquesta es va trencar fruit de diferències estratègiques i ideològiques com els posicionaments davant la guerra d'Ucraïna, la caracterització de la Xina, o la participació d'alguns partits en la nova Plataforma Mundial Antiimperialista. Així, una petita part dels partits membres de la INICIATIVA (van arribar a formar-hi part 31 organitzacions), formen una nova estructura auspiciada pel KKE, l'únic partit amb representació al Parlament Europeu i al seu parlament nacional.

## Membres

| Estat | Partit | Eurodiputats | Diputats |
| Àustria | Partit del Treball d'Àustria (PdA, Partei der Arbeit Österreichs) | - | - |
| Espanya | Partit Comunista dels Treballadors d'Espanya (PCTE, Partido Comunista de los Trabajadores de España) | - | - |
| Finlàndia | Partit Comunista dels Treballadors - Per la Pau i el Socialisme (KTP, Kommunistinen Työväenpuolue – Rauhan ja Sosialismin Puolesta) | - | - |
| França | Partit Comunista Revolucionari de França (PCRF, Parti communiste révolutionnaire de France) | - | - |
| Grècia | Partit Comunista de Grècia (KKE, Kommounistikó Kómma Elládas) | 2 / 21 | 21 / 300 |
| Irlanda | Partit dels Treballadors d'Irlanda (Páirtí na nOibrithe) | - | - |
| Itàlia | Front Comunista (FC, Fronte Comunista) | - | - |
| Països Baixos | Nou Partit Comunista dels Països Baixos (NPCN, Nieuwe Communistische Partij Nederland) | - | - |
| Suècia | Partit Comunista de Suècia (SKP, Sveriges Kommunistiska Parti) | - | - |
| Suïssa | Partit Comunista Suís (PC, Parti Communiste Suisse) | - | - |
| Turquia | Partit Comunista de Turquia (TKP, Türkiye Komünist Partisi) | - | - |
| Ucraïna | Unió de Comunistes d'Ucraïna (SKU, Soyuz komunistiv Ukrayini) | - | - |

## Referències

* ↑ «European Communist Action | Founding Declaration». [Consulta: 14 març 2024].
* ↑ «Communist Party of Greece - On the founding meeting of the European Communist Action». [Consulta: 14 març 2024].
* ↑ «Initiative of Communist & Workers' Parties - ON THE TERMINATION OF THE ACTIVITY OF THE EUROPEAN COMMUNIST INITIATIVE». [Consulta: 14 març 2024].
* ↑ «European Communist Initiative ends its activity» (en anglès). [Consulta: 14 març 2024].
# Camperol de Nova Zelanda

El camperol de Nova Zelanda (Poodytes punctatus) és una espècie d'ocell de la família dels locustèl·lids (Locustellidae). És endèmic de l'illa de Nova Zelanda. Habita les zones humides. El seu estat de conservació es considera de risc mínim.

## Referències

* ↑ «Camperol de Nova Zelanda». Cercaterm. TERMCAT, Centre de Terminologia. Rev. 16 agost 2023 (català)
* ↑ «Grassbirds, Donacobius, tetrakas, cisticolas, allies» (en anglès). IOC World Bird List Version 13.2. International Ornithologists' Union, 01-07-2023. [Consulta: 14 agost 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 604. ISBN 978-84-16728-37-4.
* ↑ BirdLife International. «New Zealand Fernbird. Poodytes punctatus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 16 agost 2023].
# Sun City (Kansas)

Sun City és una població dels Estats Units a l'estat de Kansas. Segons el cens del 2000 tenia 81 habitants.

## Demografia

Segons el cens del 2000, Sun City tenia 81 habitants, 33 habitatges, i 22 famílies. La densitat de població era de 208,5 habitants/km².
Dels 33 habitatges en un 27,3% hi vivien nens de menys de 18 anys, en un 57,6% hi vivien parelles casades, en un 9,1% dones solteres, i en un 33,3% no eren unitats familiars. En el 33,3% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,09.
Per edats la població es repartia de la següent manera: un 25,9% tenia menys de 18 anys, un 9,9% entre 18 i 24, un 19,8% entre 25 i 44, un 29,6% de 45 a 60 i un 14,8% 65 anys o més.
L'edat mediana era de 41 anys. Per cada 100 dones de 18 o més anys hi havia 87,5 homes.
La renda mediana per habitatge era de 20.625 $ i la renda mediana per família de 37.083 $. Els homes tenien una renda mediana de 29.063 $ mentre que les dones 17.500 $. La renda per capita de la població era de 15.059 $. Entorn del 26,3% de les famílies i el 28,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sun City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Sun City». American Fact Finder. Oficina del Cens dels Estats Units, 12-01-2010.
# Conill dels boiximans

El conill dels boiximans (Bunolagus monticularis) és un dels mamífers més rars i en perill més crític del món i probablement no en queden més de dos-cents exemplars. Aquest conill té una distribució extremament límitada, vivint únicament a les regions central i meridional del desert de Karoo, a la província del Cap de Sud-àfrica. És l'únic membre del gènere Bunolagus.
Espècies vivents de lagomorfs :
Regne Animalia · Embrancament Chordata · Classe Mammalia · Infraclasse Eutheria · Superordre Euarchontoglires :
Ochotonidae :
Leporidae :
Categoria :
# Coalició Blava

Coalició Blava (en búlgar Синята коалиция, Sinyata koalitsia, SK) va ser una coalició política de Bulgària, fundada a principis de 2009 pels partits de centredreta, principalment la Unió de Forces Democràtiques (UDF) i Demòcrates per una Bulgària Forta (DSB). Era membre del Partit Popular Europeu i del grup polític del Parlament Europeu PPE-DE.
A les eleccions legislatives búlgares de 2009 es presentà per primer cop i va obtenir el 6,75% dels vots i 15 escons, mentre que a les eleccions europees de 2009 va obtenir el 7,95% i un escó d'eurodiputat per a Nadezhda Mihaylova. La coalició es va quedar a un centenar de vots del segon eurodiputat, que es va endur el NDSV.
Les eleccions presidencials d'octubre de 2011 van ser un desastre per a la coalició. El seu candidat, Rumen Hristov, només va aconseguir l'1,95% dels vots populars. Van sorgir fortes fractures a la coalició, ja que l'SDS i el DSB no van aconseguir un consens sobre els candidats a les eleccions municipals, també celebrades a l'octubre.
El 15 de maig de 2012, el Consell Nacional de la Unió de Forces Democràtiques va votar 49-34 per abandonar la Coalició Blava i quedar-se sol a les properes eleccions parlamentàries. Aquesta mesura es va produir després que les negociacions entre les dues grans potències de la coalició, SDS i DSB, van concloure que la coalició s'havia de dissoldre. Amb l'SDS fora de la coalició, la DBS va decidir d'igual forma concórrer en solitari, posant fi a la Coalició Blava.

## Membres

| Partit | Ideologia | Pos. | Afiliació |
| Unió de Forces Democràtiques | Conservadorisme | Centredreta | EPP |
| Demòcrates per una Bulgària Forta | Conservadorisme liberal | Centredreta | EPP |
| Agraris Units | Agrarisme | Centredreta | N/D |
| Partit Socialdemòcrata Búlgar | Socioliberalisme | Centreesquerra | N/D |
| Partit Radical Democràtic de Bulgària | Liberalisme | Centredreta | N/D |

## Resultats electorals
### Assemblea Nacional

| Any | Vots | % | Escons | +/- |
| 2009 | 285,662 | 6.76 | 15 / 240 | Nou |

### Presidencials

| Any | Candidat | 1a volta | 1a volta | 1a volta | 2a volta | 2a volta | 2a volta |
| Any | Candidat | Vots | % | Pos. | Vots | % | Resultat |
| 2011 | Rumen Hristov | 65,761 | 1,95 / 100 | 6è | | | Derrota |

### Parlament Europeu

| Any | Vots | % | Escons | +/- |
| 2009 | 204,817 | 7.95 | 1 / 17 | Nou |

## Referències

* ↑ «Синята коалиция» (en búlgar). Дневник [Consulta: 12 juny 2009].
* ↑ «Разпределение на мандатите» (en bulgarian). Избори за членове на Европейския парламент от Република България 2009. Arxivat de l'original el 2009-06-12. [Consulta: 12 juny 2009].
* ↑ «Избрани членове на Европейския парламент от Република България» (en bulgarian). Избори за членове на Европейския парламент от Република България 2009. Arxivat de l'original el 2009-06-12. [Consulta: 12 juny 2009].
* ↑ «Bulgarian Rightists to Stand Alone in 2013 Elections - Novinite.com - Sofia News Agency». [Consulta: 8 febrer 2025].
* ↑ «Bulgarian PM Wishes Success to Split Right Wing - Novinite.com - Sofia News Agency». [Consulta: 8 febrer 2025].

## Enllaços externs

* Coalició Blava - Lloc web oficial
* Ja és hora! Arxivat 2009-05-09 a Wayback Machine.
# Quartet de corda núm. 22 (Mozart)

El Quartet de corda núm. 22 en Si bemoll major, K. 589, és una composició de Wolfgang Amadeus Mozart acabada el maig de 1790, a Viena. Es tracta del segon d'una sèrie de tres quartets, coneguts com a Quartets prussians, dedicats al rei de Prússia Frederic Guillem II. És, a més, el penúltim quartet de corda que va compondre. Mozart moriria el 5 de desembre del 1791.
Consta de quatre moviments:
* Allegro, en si bemoll major.
* Larghetto.
* Menuetto: Moderato.
* Allegro assai, en si bemoll major.
El quartet fou escrit per al rei de Prússia i dedicat a ell. Frederic Guillem II era un aficionat violoncel·lista. Està escrit en un estil similar als quartets de Joseph Haydn. El contacte amb el rei es produí quan Mozart i el seu amic el Príncep Lichnowsky es van reunir amb ell a Potsdam l'abril de 1789 i Mozart va poder tocar davant el rei a Berlín el 26 maig 1789.
Una interpretació típica dura uns 24 minuts.

## Referències

* ↑ Sadie, Stanley. The New Grove Mozart, 1982, p. 154. ISBN 0-333-34199-6.

## Bibliografia

* Heartz, Daniel. Haydn, Mozart, and the Viennese School, 1740-1780. W.W. Norton & Company, 1995.
# Sorà (divinitat)

Sorà (en llatí Soranus) o també Suri va ser una antiga divinitat itàlica de l'inframon, venerada per diverses poblacions del centre d'Itàlia, sabins, llatins, faliscs i etruscs. També era present a la religió romana.
Era adorat al cim del Mont Soracte, que estava dedicat als déus infernals, especialment a Dis Pater. Sorà, que s'identificava de vegades amb Dis Pater, era considerat una mena d'Apol·lo, i així l'invoca Virgili. És possible que la identificació vingués perquè en els rituals a Sorà hi entrava el culte al llop, similar al culte d'Apol·lo Liceu.
Els sacerdots de Sorà s'anomenaven Hirpi Sorani ('Llops de Sorà', de l'osc hirpus, ‘llop’). Durant les cerimònies rituals, caminaven sobre les brases mentre sostenien les entranyes de les cabres sacrificades. Les Lupercàlia, en la religió romana, probablement derivaven d'aquestes celebracions.
Com ja s'ha dit, Sorà s'ha identificat i s'ha confós amb Dis Pater, el déu romà de l'inframon, o amb Apol·lo. Però es definia com un sol negre, és a dir, un déu solar de l'inframon, més que un déu celestial. Els etruscs l'anomenaven Tínia Calusna (Júpiter de l'inframon). La seva consort era la deessa Cautha a la mitologia etrusca i Ferònia per als faliscs i els sabins, que tenia el santuari principal anomenat Lucus Feroniae prop del mont Soracte. En algunes inscripcions de Pirgos el nom de Sorà s'associa amb el d'Apulu.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 496. ISBN 9788496061972.
* ↑ Plini el Vell. Naturalis Historia, VII, 2
* ↑ Colonna, Giovanni «L'Apollo di Pyrgi, Sur/Suri ("il Nero") e l'Apollo Sourios». Studi etruschi, 73, 2007, pàg. 118-120.
# Albina Osipowich

Albina Lucy Osipowich, també coneguda com a Albina Osipowich Van Aiken, (Worcester, Estats Units 1911 - ? 1964) fou una nedadora nord-americana, guanyadora de dues medalles olímpiques d'or.

## Biografia

Va néixer el 26 de febrer de 1911 a la ciutat de Worcester, població situada a l'estat de Massachusetts, en una família d'arrels lituanes o belarusses. Es casà amb Harrison Van Aken, del qual adoptà el cognom. Va morir el 6 de juny de 1964.

## Carrera esportiva

Va participar, als 17 anys, en els Jocs Olímpics d'Estiu de 1928 realitzats a Amsterdam (Països Baixos), on va aconseguir guanyar la medalla d'or en la prova dels 100 metres lliures i en els relleus 4x100 m. lliures, al costat d'Adelaide Lambert, Martha Norelius i Eleanor Garatti, establint un nou rècord del món amb un temps de 4:47.6 minuts.
El 25 d'agost de 1929 establí un nou rècord del món dels 100 metres lliures, establint el crono en 1:09.4 minuts, un rècord que fou superat el 14 de març de 1930 per Helene Madison (1:08.0 minuts).
El 1933 es va graduar al Pembroke College (Brown University) a Providence, Rhode Island, on va jugar a hoquei sobre herba i va continuar nedant com a afició. Més tard va treballar es va casar amb el jugador de bàsquet Harrison Van Aken. El 1984 fou inclosa al Brown Athletic Hall of Fame.

## Referències

* 1 2 3 4 «Olympedia – Albina Osipowich». [Consulta: 31 gener 2024].
* ↑ «Women's History Month 2019: Albina Osipowich '33, Women's Swimming», 07-03-2019. Arxivat de l'original el 2020-02-03. [Consulta: 3 febrer 2020].
* ↑ «Albina Osipowich Van Aken (1984) - Hall of Fame». Arxivat de l'original el 2020-02-03. [Consulta: 3 febrer 2020].